
Р Е Ш Е Н И Я
ОТ 44-ТО /ИЗВЪНРЕДНО/ ЗАСЕДАНИЕ ПРОВЕДЕНО НА 25.02.2026г.
/мандат 2023-2027г./

След изтичането на сроковете по чл.45 от ЗМСМА – Решенията ще влязат в сила с дата 13.03.2026г.

По т.1. от дневния ред: „ОС-125/12.02.2026г. - Докладна записка от Иван Алексиев – Кмет на Община Поморие, относно индексиране на работните заплати съгласно чл. 3, ал. 2, изречение трето от Закона за събирането на приходи и извършването на разходи през 2026 г. до приемането на Закона за държавния бюджет на Република България за 2026 г., Решение на Министерския съвет № 47 от 21.01.2026 г. и писмо ФО-1 от 23.01.2026 г.“ с 20 гласа „за”, 0 гласа „въздържали се”, 0 гласа „против” от 20 присъстващи общински съветници се прие следното
Р Е Ш Е Н И Е
№ 747/25.02.2026г.
На основание чл. 21, ал. 1, т. 5 от ЗМСМА, във връзка с чл. 3, ал. 2, изречение трето от Закона за събирането на приходи и извършването на разходи през 2026 г. и Решение на Министерския съвет № 47 от 21.01.2026 г., Общински съвет – Поморие

1. Одобрява еднократна индексация в размер на 5 % на основните месечни възнаграждения на кмета на Община Поморие, кметовете по населени места, заместник-кметовете и кметските наместници, считано от 01.01.2026 г.
2. Одобрява еднократна индексация в размер на 5 %, считано от 01.01.2026 г., на основните месечни заплати в дейност „Общинска администрация“ и останалите бюджетни дейности (без лицата на минимална работна заплата), с изключение на звената в системата на образованието на делегирани бюджети.
3. Одобрява еднократна индексация в размер на 5 %, считано от 01.01.2026 г., на основните месечни заплати в общинските предприятия (без лицата на минимална работна заплата), с изключение на социалните услуги в ОП „Социално обслужване“.
4. На основание чл. 60, ал. 1 от АПК допуска предварително изпълнение на настоящото решение поради наличие на особено важен обществен интерес и необходимост от предотвратяване на значителни вреди за служителите и нормалното функциониране на общинската администрация.

По т.2. от дневния ред: „ОС-127/12.02.2026г. - Докладна записка от Иван Алексиев – Кмет на Община Поморие, относно решение на Общински съвет на основание чл.21, ал.1, т.23 от ЗМСМА и във връзка с чл.15, ал.2 от Закона за устройство на черноморското крайбрежие за определяне на периода на забрана за извършване на строително – монтажни работи на територията на гр.Поморие и гр.Ахелой.“ с 20 гласа „за”, 0 гласа „въздържали се”, 0 гласа „против” от 20 присъстващи общински съветници се прие следното
Р Е Ш Е Н И Е
№ 748/25.02.2026г.
             На основание чл.21, ал.1, т.23 и ал.3 от ЗМСМА и във връзка с чл.15, ал.2, от Закона за устройство на черноморското крайбрежие Общински съвет – гр.Поморие определя следните периоди на забрана за извършване на строително – монтажни работи:

1. За гр. Поморие и гр. Ахелой, включително курортни комплекси, ваканционни селища / вилни и туристически / намиращи се извън границите на населеното място - от 15.06.2026 г . до 15.09.2026 г . включително.

2. Периодът на забрана да не се отнася за следните обекти:

- Модернизация на образователна среда в ОУ „Христо Ботев”, гр.Ахелой, Община Поморие;
- Изграждане на Младежки център - гр. Поморие;
- Енергийно обновяване на многофамилна жилищна сграда с адрес: кв. Свобода, бл. №25, гр. Поморие, Община Поморие;
- "Реконструкция с преустройство на бивша сграда на министерство на правосъдието в многофункционална обществена сграда и благоустрояване на терена“, в УПИ VI-867, кв. 67 по плана на гр. Поморие, община Поморие";
- "Енергийно обновяване на Публичен сграден фонд за обществено обслужване в областта на културата и изкуството - Община Поморие (ЛОТ 2)"
                              
Включва следните обекти:
1. Въвеждане на мерки за повишаване на енергийната ефективност на сграда за култура и изкуства - Читалище с идентификатор 00833.501.589.7 по КККР на гр.Ахелой, общ.Поморие, находяща се в УПИ I, кв.11 по плана на гр.Ахелой, общ.Поморие, представляващ ПИ с идентификатор 00833.501.589 по КККР на гр.Ахелой, община Поморие.
 
2. „Възлагане на дейности по изпълнение на проектиране и мерки за енергийна ефективност на обект: Читалище „Просвета 1888“ – сграда с идентификатор 57491.503.11.1 по КККР на гр. Поморие, община Поморие”;
-  Енергийно обновяване на многофамилна жилищна сграда с адрес: ул. "Яворов" 70, гр.Поморие, Община Поморие;
-  Енергийно обновяване на многофамилна жилищна сграда с адрес: кв. Свобода, бл. №27, гр. Поморие, Община Поморие;
- Подобряване на инфраструктурата на рибарско пристанище Поморие, с цел улесняване разтоварването и съхранението на нежелания улов;
- Подобряване на инфраструктурата на лодкостоянка в гр. Ахелой, общ. Поморие, с цел улесняване разтоварването и съхранението на нежелания улов – етап I;
- Рекреационен комплекс в ПИ 57491.664.14 и ПИ 57491.664.15, кв. Каменар, гр. Поморие, област Бургас;
 -„Основен ремонт на общинска улица Княз Борис I“-етап 1
 -„Основен ремонт на общинска улица Княз Борис I“-етап 2
 -„Основен ремонт на общинска улица Княз Борис I“-етап 3;
- Подобряване на инфраструктурата на лодкостоянка в гр. Ахелой, общ. Поморие, с цел улесняване разтоварването и съхранението на нежелания улов – Етап II;
- Инсталиране на фотоволтаични системи (ФЕЦ) в съществуващи социални услуги, делегирана от държавата дейност и закупуване на електрическо превозно средство, включително свързана зарядна станция за предоставяне на социални услуги в Община Поморие;
- Текущ ремонт на спортна площадка „Руски паметник“ в гр. Поморие за стимулиране на спорта и активния начин на живот;
- Доставка и монтаж на оборудване за спортна площадка в УПИ XI в кв.21 по плана на кв. Каменар, гр. Поморие /ПИ 57491.601.67 по КК";
- Доставка и монтаж на оборудване за спортна площадка в УПИ I в кв. 195 по плана на гр. Поморие /ПИ 57491.504.66 по КК/“;
- Обновяване на детски площадки /площи за широко обществено ползване/ в с. Лъка, в УПИ XV, кв. 21 ПИ с идентификатор 57491.601.67/ кв. Каменар, гр. Поморие, в УПИ I в кв. 195 по плана на гр. Поморие /ПИ 57491.504.66 по КК и ПИ 57491.504.93 по КК на гр. Поморие, община Поморие;
- Изграждане на физкултурен салон и благоустрояване на прилежащи дворни пространства в ОУ "Христо Ботев"  по плана на гр. Ахелой;
- Изграждане на светофар на кръстовище на ул. „Манастирска” и ул. „Мусала”.
- Реконструкция на ВиК мрежата на гр.Поморие“ представляващ част от „Интегриран воден проект на област Бургас – фаза 2“, финансиран от Програма „Околна среда 2021-2027г.“.

По т.3. от дневния ред: „ОС-136/13.02.2026г. - Докладна записка от Иван Алексиев – Кмет на Община Поморие, относно отдаване под наем на мери, пасища и ливади от Общинския поземлен фонд за общо и индивидуално ползване.“ с 20 гласа „за”, 0 гласа „въздържали се”, 0 гласа „против” от 20 присъстващи общински съветници се прие следното
Р Е Ш Е Н И Е
№ 749/25.02.2026г.
Общински съвет - Поморие на основание чл. 21, ал. 1, т. 8 от Закона за местното самоуправление и местната администрация (ЗМСМА), във връзка с чл. 37о от ЗСПЗЗ, във връзка с чл. 37и, ал. 1, ал. 3, ал. 4 и ал. 13 от ЗСПЗЗ 
I. 1. Приема годишен план за паша в община Поморие за календарната 2027 година и определя пасищата, мерите и ливадите от ОПФ за общо и индивидуално ползване, както и списъци на имотите за индивидуално ползване, съгласно приложение 1, който е приложен и е неразделна част от настоящата докладна. 
2. Дава съгласие за предоставяне на мери, пасища и ливади от общинския поземлен фонд за индивидуално ползване от собственици или ползватели на животновъдни обекти с пасищни селскостопански животни и за общо ползване от общоселските стада. 
3. Приема Правила за ползване на общинските мери и пасища за отглеждане на животните в съответствие с условията за поддържане на земята в добро екологично и земеделско състояние, както следва:
 Задължения на общината:
 - Да осигури безпрепятствено ползване на общинските мери, пасища и ливади за извеждане на паша на притежаваните от земеделските стопани животни.
 - Да предоставя информация и методически указания на ползвателите относно необходимите мероприятия по поддържане и опазване на мерите , пасищата и ливадите. 
- Мерките за ветеринарна профилактика и борба срещу болестите по животните се определят съгласно Държавната профилактична програма за задължителните мерки за профилактика и борба срещу болестите по животните и Закона за ветеринарномедицинската дейност /ЗВД/. Постоянно действащите епизоотични комисии предприемат действия и контролират изпълнението на набелязаните мерки за предотвратяване или ликвидиране на заболяването до стабилизирането на обстановката. В зависимост от епизоотичната обстановка се провеждат задължителни дезинфекции, дезинсекции и дератизации, хигиенизиране на водопои или налагане на забрана върху използването им при необходимост.
 - При ползването на пасищата и мерите от ОПФ е необходимо да се спазват Националните стандарти за поддържане на земята в добро земеделско и екологично състояние, включващи опазване на почвата от ерозия, запазване на структурата на почвата, осигуряване на минимално ниво на поддръжка на естествените местообитания. 
Задължения на животновъдите, ползватели на общински мери и пасища:
 - Да почистват постоянните пасища от нежелана храстовидна растителност и да провеждат борба с плевели и устойчиви растителни видове.
 - Да не променят предназначението на пасищата , мерите и ливадите, да не ги разорават и да не ги използват за неземеделски нужди.
 - Да не допускат замърсяването им с битови, строителни, производствени, опасни и други отпадъци.
 - Да не се палят сухи треви и храсти в пасищата, мерите. 
 - Да окосяват порасналата, неизпасана трева.
 - При необходимост да извършват пръскане със съответните разрешени препарати за обезпаразитяване и наторяване. Да не ги наторяват с изкуствени торове и с утайки от пречистени отпадни води. 
  - Да не се извършва паша нощем и без пастир.
  - Да не се допуска лагеруване на домашни животни в пасищата. 
  - Да не извършват сеч на намиращите се върху отдадените под наем пасища и мери отделно стоящи или групи дървета, без разрешение от компетентните органи. 
 - Да ги опазват от ерозиране, заблатяване, засоляване. 
 - Да не изграждат постройки с траен статут в пасищата и мерите. 
 - Да не ги преотстъпват за ползване на трети лица. 
 - Да не ограждат наетите мери и пасища (с изключение на електропастир).
- Нямат право да събират такса от собствениците на животни, независимо от разходите, които са направили по почистване на пасищата и мерите. 
- Условията за поддържане на земята в добро земеделско и екологично състояние не отменят задълженията на собствениците или ползвателите на земеделски земи по Закона за опазване на земеделските земи, Закона за собствеността и ползването на земеделските земи и други нормативни актове.
 - Ползвателите на пасища, мери и ливади от общинския поземлен фонд организират охраната на ползваните от тях имоти, включени в договора за наем. 
- При ползването на пасищата и мерите от ОПФ е необходимо да се спазват Националните стандарти за поддържане на земята в добро земеделско и екологично състояние, включващи опазване на почвата от ерозия, запазване на структурата на почвата, осигуряване на минимално ниво на поддръжка на естествените местообитания. 
4. Договорите се сключват след заплащане на по-високата сума между най-високата тръжна цена, на която са сключени договорите за землището за пасища, мери и ливади от държавния и общинския поземлен фонд за годината, и размера на средното годишно рентно плащане за землището в общината  за пасища, мери и ливади.
 	5. Договорите за наем да бъдат сключвани за 5/пет/ календарни  години.
6. Останалите свободни пасища, мери и ливади да се отдават под наем чрез търг за срок от една календарна година само на собственици на пасищни селскостопански животни, регистрирани в Интегрираната информационна система на БАБХ.
II. На основание чл. 60, ал. 1 от АПК, с оглед спазване на установените срокове по ЗСПЗЗ в чл. 37и, ал. 3 и ал. 5, а именно, че Община Поморие е длъжна в срок до 1 март да обяви и публикува в областна дирекция „Земеделие“, общинските служби по земеделие, общините и кметствата и на интернет страницата на общината и на областна дирекция „Земеделие“ Списък на имотите за индивидуално ползване с категории, Общински съвет - Поморие допуска предварително изпълнение на решението.

По т.4. от дневния ред: „ОС-150/13.02.2026г. - Докладна записка от Иван Алексиев – Кмет на Община Поморие, относно актуализация на предварителни разчети за разходите на Община Поморие за периода 01.01.2026 г. – 31.03.2026 г., предвид отложеното приемане на Закона за държавния бюджет на Република България /ЗДБРБ/ за 2026г.“ с 20 гласа „за”, 0 гласа „въздържали се”, 0 гласа „против” от 20 присъстващи общински съветници се прие следното
Р Е Ш Е Н И Е
№ 750/25.02.2026г.
Общински съвет - Поморие на основание чл.21, ал.1, т.6,  чл.52, ал.1 от Закона за местното самоуправление и местната администрация  във връзка с чл.87 и чл.98, ал.1 от Закона за Публичните Финанси и Закона за събирането на приходи и извършването на разходи през 2026 г. до приемане на ЗДБРБ за 2026 година: 

1. Приема актуализацията на Програмата за капиталови разходи за първо тримесечие на 2026г., съгласно   Приложение № 1
2. Дава съгласие да се отпусне временна финансова помощ за първо тримесечие на 2026г. на СНЦ „ МИГ – Поморие“ в размер на 20 000 евро и субсидия за „МИРГ –Поморие“ в размер на 11 000 евро.
3. За неправителствени организации -  „Ултра Виолет Магията на танца“ 1 000 евро за периода 01.01.-31.03.2026 г.
4. Одобрява допълнителна субсидия в размер на 4 500,00 евро за Сдружение „Хандбален клуб Поморие”.
5. Одобрява средства в размер на 2 000 евро за обезщетения и помощи по решение на Общински съвет - Поморие.
6. Предвид отложеното приемане на Държавния бюджет на Република България за 2026г., и с цел защита на особено важни обществени интереси, като от закъснението на изпълнението може да последват значителни или трудно поправими вреди, Общински съвет – Поморие на основание чл. 60, ал. 1 от АПК допуска предварително изпълнение на настоящото решение.

